พิจารณาเลือกการบำบัดที่ใช่ หาสาเหตุและรู้เท่าทันสัญญาณบอกความโกรธ ประเมินความเสียหายจากความโกรธ
การบำบัดความโกรธมีด้วยกันหลายวิธี ซึ่งก็ช่วยรับมือแก้ไขปัญหาการควบคุมอารมณ์ของคุณแตกต่างกันไป  ไม่จำเป็นว่าคุณต้องยึดการบำบัดเพียงวิธีเดียว ถ้าลองวิธีไหนแล้วไม่พอใจกับผลที่ได้ (แต่ต้องแน่ใจแล้วนะ ว่าคุณพยายามและให้ความร่วมมือเต็มที่แล้ว) คุณก็สามารถขยับขยายไปบำบัดด้วยวิธีต่อไป หรือจะประยุกต์ใช้หลายๆ เทคนิคก็ได้ การบำบัดบางวิธีเน้นเปลี่ยนแปลงรูปแบบการคิด หรือใช้เทคนิคฝึกสงบจิตใจ   บางวิธีก็เน้นเทคนิคการผ่อนคลาย คือหายใจเข้าออกลึกๆ ช้าๆ จินตนาการถึงภาพที่ทำให้สบายใจ หรือออกกำลังกายช้าๆ อย่างโยคะ เทคนิคเหล่านี้ช่วยบรรเทาความโกรธให้คุณสงบใจได้ วิธีนี้เหมาะกับคนที่ชอบผ่อนคลายความเครียดผ่านร่างกายเป็นหลัก   อีกวิธีเรียกว่าการปรับเปลี่ยนความคิด (cognitive re-structuring) คือเปลี่ยนแปลงแก้ไขวิธีคิดแบบเดิมๆ ของคุณ โดยเน้นความเป็นเหตุเป็นผล และหลีกเลี่ยงไม่ใช้คำอย่าง "ไม่มีทาง" หรือ "ตลอด" เพื่อลบล้างความคิดเดิมๆ อันเป็นส่วนหนึ่งหรือสาเหตุของความโกรธ วิธีนี้เหมาะที่สุดสำหรับคนที่มักพบว่าตัวเองยิ่งโกรธหนักข้อเวลามีความคิดบางอย่างมากระทบใจ การบำบัดบางวิธีก็เน้นการเปลี่ยนแปลงแบบตรงไปตรงมาทำได้จริง เพื่อลดปัจจัยกระตุ้นอารมณ์โกรธ จะบำบัดด้วยวิธีนี้อย่างเดียวหรือควบคู่ไปกับเทคนิคอื่นๆ ที่เน้นการเปลี่ยนแปลงความคิดด้วยก็ได้   บางวิธีจะเน้นทักษะการแก้ปัญหา เพราะบางครั้งที่คุณโกรธบ่อยๆ ไม่ได้แปลว่าคุณตื่นตูมกับเรื่องนั้นๆ แต่สะท้อนว่าคุณพยายามแก้ปัญหาใหญ่ที่สำคัญสำหรับคุณ แม้มันจะหนักหนาจนทำเอาคุณสติแตกแล้วโต้ตอบออกมาแบบนั้นก็ตาม นี่ถือเป็นการเรียนรู้วิธีการแก้ปัญหาอย่างเหมาะสม สำหรับคนที่รู้สึกว่ากำลังเผชิญปัญหาต่างๆ รวมถึงปัญหาเรื่องความสัมพันธ์เพราะความโกรธเกินควบคุมของตัวเอง   บางทีแค่เปลี่ยนบรรยากาศก็เห็นผลแล้ว ในบางกรณี มีอะไรบางอย่างในสภาพแวดล้อมของคุณที่คอยกระตุ้นให้คุณโมโหรุนแรง เพราะฉะนั้นวิธีแก้ไขแบบเห็นผลก็คือหาทางเปลี่ยนแปลงสภาพแวดล้อม เช่น ถ้างานที่ทำอยู่มีแต่เรื่องชวนฟิวส์ขาด ทำไมไม่ลองมองหางานใหม่ที่อาจทำให้คุณมีความสุขกว่าเดิมดู หรือแค่โมโหน้อยลงก็ยังดี วิธีนี้เหมาะที่สุดสำหรับคนที่ประสบปัญหากับสภาพแวดล้อมบางประการ เช่น หน้าที่การงานที่เต็มไปด้วยเรื่องหงุดหงิดรำคาญใจ เดี๋ยวนี้มีทั้ง blog ทั้งเว็บที่ช่วยให้ผู้คนยอมรับและแก้ไขปัญหาด้านการควบคุมอารมณ์ของตัวเอง ถือว่ามีประโยชน์มากสำหรับคนที่ไม่กล้าเปิดอกปัญหานี้กับคนอื่นใกล้ตัว ให้คุณหมอโรคทั่วไปของคุณช่วยแนะนำให้ก็ได้ เวลาคุณติดต่อไปที่สถาบันของนักจิตวิทยาหรือนักจิตบำบัด ก็ลองสอบถามดูว่ากรณีแบบคุณเหมาะจะเข้ารับการบำบัดกับผู้เชี่ยวชาญท่านไหน จะได้เห็นผลที่สุด  อีกวิธีค้นหานักจิตบำบัดก็คือลองศึกษาข้อมูลเพิ่มเติมจากในเน็ตดู โดยใช้คีย์เวิร์ดว่า “anger management” หรือ "การบำบัดความโกรธ" เผื่อจะเจอสถาบันใกล้บ้านคุณ หรือลองเข้าไปที่เว็บ http://www.dmh.go.th/ ของกรมสุขภาพจิตก็ได้ นอกจากจะได้ระบายความโกรธแบบสร้างสรรค์แล้ว ยังแข็งแรงสุขภาพดีอีกต่างหาก ถามตัวเองดูว่าโกรธแล้วอาละวาดหรือใช้กำลังบ่อยแค่ไหน ถ้าโกรธแล้วคุณขว้างปาข้าวของ ทำร้ายคนอื่น หรือมีพฤติกรรมก้าวร้าว นี่แหละหนึ่งในสัญญาณอันตรายว่าคุณมีปัญหาเรื่องการควบคุมอารมณ์ ควรเข้ารับการบำบัดรักษากับผู้เชี่ยวชาญก่อนจะทำร้ายตัวเองหรือผู้อื่น   สังเกตซิ ว่าคุณเถียงกับเพื่อนฝูง ครอบครัว หรือคนรู้จักบ่อยแค่ไหน ถึงคนคบหากันก็ทะเลาะกันได้เป็นเรื่องปกติ แต่ถ้าทะเลาะกับใครแล้วคุณฟิวส์ขาดง่ายแถมบ่อย นั่นล่ะสัญญาณบอกปัญหาการควบคุมอารมณ์ คุณเคยเสียประวัติทางกฎหมายหรือเปล่า เช่น ละเมิดข้อบังคับหรือกฎหมายบ่อยๆ หรือขับรถเร็วใจร้อนจนโดนใบสั่งประจำ ความโกรธไม่ได้มีแค่ที่เห็นอาละวาดปึงปังออกมา ถ้าคุณรู้สึกว่าเกิดอารมณ์โกรธให้ต้องเก็บกดอยู่เสมอ ก็ควรเข้ารับการบำบัดความโกรธเช่นกัน  สังเกตว่าคุณตอบโต้ยังไงเวลาเจอเหตุการณ์กวนโมโหแบบเห็นๆ อย่างมีใครมาหยาบคายใส่ รวมถึงกิจวัตรประจำวันทั่วไป อย่างการดูทีวี เดินทางจากบ้านไปทำงาน ตอนขับรถ หรือตอนอยู่ออฟฟิศ เป็นต้น ความโกรธนั้นเป็นอารมณ์ที่รุนแรงและหุนหันไร้เหตุผล โกรธทีไรก็ส่งผลต่อร่างกายอย่างห้ามไม่อยู่ ลองสังเกตดูว่าโกรธแล้วร่างกายคุณเป็นยังไง รู้สึกยังไง รวมถึงจับตาดูสัญญาณบางอย่างที่บอกว่าตอนนี้คุณโกรธแล้วนะ  โกรธแล้วเราแสดงภาษากายออกมามากมายหลายแบบด้วยกัน เช่น กัดฟันกรอดๆ กำหมัดแน่น ปวดหัว/ปวดท้อง หัวใจเต้นแรงเร็ว รู้สึกร้อนหรือเวียนหัว หน้าแดง เหงื่อชุ่มฝ่ามือ และร่างกายตึงเกร็งไปหมด คนที่มีปัญหาการควบคุมอารมณ์จะเริ่มจดจ่อรับรู้อะไรไม่ได้เมื่อโกรธขึ้นมา อาจถึงขั้นไม่อ่อนข้อ ไม่คิดถึงใจคนอื่น และไม่ยอมรับมุมมองความเห็นที่แตกต่างจากตัวเอง  บางคนพบว่าเวลาตัวเองโกรธใครมักชอบเหน็บแนม เดินวนไปมา และขึ้นเสียง คุณเองก็อาจพบว่าตัวเองหมดมุขหมดสนุกไปเลยก็ได้ตอนหงุดหงิดโมโหขึ้นมา สัญญาณที่บอกว่าคุณควรเข้ารับการบำบัดความโกรธด่วน ก็คือเมื่อความโกรธของคุณส่งผลเสียต่อคนรอบข้างหรือความสัมพันธ์ระหว่างกัน   เวลาคุณโกรธขึ้นมาแต่ละที รุนแรงจนทำคนอื่นเจ็บตัวหรือเสียใจหรือเปล่า? คุณเคยเสียเพื่อนหรือคนรู้จักไปเพราะอารมณ์โกรธใช่ไหม? คุณเคยเสียใจเพราะระเบิดอารมณ์จนทำตัวเลวร้ายใส่คนอื่นหรือเปล่า? ถ้าคุณตอบว่าใช่ในข้อใดข้อหนึ่ง แสดงว่าคุณได้รับความเสียหายจากความโกรธของตัวเองไม่น้อย รีบไปบำบัดความโกรธจะดีกว่า   เพราะอารมณ์และพฤติกรรมรุนแรงนี่แหละ คนที่มีปัญหาการควบคุมอารมณ์ส่วนใหญ่ถึงได้มีเพื่อนน้อย ถ้าคนรอบตัวหันมาให้การสนับสนุนจะช่วยลดความเครียดและอาการป่วยกายป่วยใจได้เยอะเลย โกรธบ่อยๆ ทำให้คุณรู้สึกไม่ดี ซึ่งมันก็ไม่ดีต่อร่างกายและจิตใจของคุณจริงๆ นั่นแหละ  ถ้าคุณพบว่าตัวเองปวดหัวบ่อยๆ หรือไม่สบายตัวตรงไหนแล้วคิดว่าน่าจะเป็นเพราะความโกรธของตัวเอง ขอให้รีบไปบำบัดความโกรธจะดีกว่า  แต่บางทีอารมณ์โกรธก็ส่งผลเสียต่อร่างกายแบบเงียบๆ ไม่แสดงอาการ ทั้งๆ ที่อันตรายไม่แพ้กัน เช่น คนที่โมโหบ่อยๆ จะเสี่ยงเป็นโรคหัวใจมากขึ้น โดยเฉพาะผู้ชาย โกรธแล้วคนเรามักเหวี่ยงวีนอาละวาด บางทีก็ไปลงกับข้าวของ ไม่ว่าจะแค่ขว้างปาจนเสียหายหรือทำลายไม่มีเหลือก็ตาม ถ้าคุณจับได้ไล่ทันว่าตัวเองทุบตี ขว้างปาให้เสียหาย หรือทำลายข้าวของ ก็ถึงเวลาต้องไปบำบัดความโกรธแล้วล่ะ คนกำลังโมโหมักตั้งตัวเป็นปฏิปักษ์กับคนอื่น  อาจมาในรูปของการเอาทัศนคติหรือความเชื่อของตัวเองเป็นที่ตั้ง แล้วคิดว่าจะไม่มีทางทำอะไรแบบที่คนอื่นทำให้ตัวเองโกรธแน่นอน  เช่น ถ้ารถคันหน้าไม่ทันสังเกตว่าไฟเขียวแล้ว เลยจอดคาจนคนอื่นรถติดยาวไป คนที่โมโหขึ้นมาก็อาจคิดว่า "ไม่โง่นี่ทำไม่ได้นะ" ทั้งๆ ที่ความจริงคนเราพอติดไฟแดงนานๆ ก็ใจลอยวอกแวกกันได้ทั้งนั้น  ถ้าคุณรู้ตัวว่าโกรธแล้วมองโลกมองคนอื่นแย่ๆ ก็ควรเข้ารับการบำบัดความโกรธดู คนที่มีปัญหาการควบคุมอารมณ์มักมีแนวโน้มว่ายุ่งเกี่ยวกับแอลกอฮอล์และสารเสพติดมากกว่าคนทั่วไป ถ้ากินถ้าเสพเข้าไปมากๆ นอกจากเสียสุขภาพแล้วยังอาจก่อปัญหาด้านอารมณ์และความสัมพันธ์อีกด้วย ถามตัวเองว่าความโกรธทำให้คุณรู้สึกแย่ เพราะผลเสียจากพฤติกรรมของตัวเอง เพราะความโกรธมาบดบังจนมองโลกในแง่ร้ายไปหมด หรือทั้งสองอย่าง  ถ้าโกรธแล้วเสียความรู้สึกแถมพาตัวเองไปอยู่ในสถานการณ์แย่ๆ จนส่งผลต่อสุขภาพและชีวิตความเป็นอยู่ ไม่ต้องบอกคุณก็คงรู้ว่าถึงเวลาเข้ารับการบำบัดแล้วล่ะ
พิจารณาทางเลือก. เลือกบำบัดโดยเน้นเปลี่ยนแปลงความคิด. เลือกบำบัดโดยเน้นปรับเปลี่ยนพฤติกรรมหรือสิ่งแวดล้อม. ศึกษาข้อมูลเพิ่มเติมจากในเน็ต. ปรึกษานักจิตวิทยาหรือนักจิตบำบัด. หากระสอบทรายมาพร้อมนวม แล้วต่อยให้น่วม. สำรวจพฤติกรรมย้อนหลัง. คุณต้องคอยเก็บกดความโกรธอยู่เสมอไหม. ใส่ใจภาษากาย. พยายามหันเหไปจากความโกรธ. ประเมินความสัมพันธ์. ไล่เรียงออกมาว่าโกรธแล้วส่งผลเสียกับร่างกายคุณยังไง. คุณโกรธแล้วชอบทำลายข้าวของหรือเปล่า. สังเกตทัศนคติตัวเอง. คุณพึ่งพาเหล้ายาหรือเปล่า. ใส่ใจความเป็นอยู่ของตัวเองหน่อย.
https://www.wikihow.com/Know-If-You-Need-Anger-Management https://www.wikihow.com/Know-If-You-Need-Anger-Management https://www.wikihow.com/Know-If-You-Need-Anger-Management
Deciding Which Treatment Option Is Best for You Recognizing Causes and Signs of Anger Assessing the Costs of Anger